钦定古今图书集成/明伦汇编/闺媛典/第005卷 > 《秦风小戎三章》
## 钦定古今图书集成/明伦汇编/闺媛典/第005卷 > 《秦风小戎三章》

《西戎》者，秦之臣子所与不共戴天之仇也。襄公上承天子之命，率其国人往而征之，故其从役者之家人，先夸车甲之盛如此，而后及其私情。盖以义兴师，则虽妇人亦知勇于赴敌而无所怨矣。

《小戎》“俴收，五楘梁辀。游环胁驱，阴靷鋈续。文茵畅毂，
驾我骐馵。言念君子，温其如玉。在其板屋，乱我心曲。
四牡孔阜，六辔在手。骐骝是中，䯄骊是骖。龙盾之合，
鋈以觼軜。言念君子，温其在邑。方何为期，胡然我念
之？”

俴驷孔群，厹矛鋈𬭚。“蒙伐有苑，虎韔镂膺。交韔二弓，
竹闭绲縢。言念君子，载寝载兴。厌厌良人，秩秩德音。”